CELEX: 32020R1029
Language: sk
Date: 2020-07-15 00:00:00
Title: Vykonávacie nariadenie Komisie (EÚ) 2020/1029 z 15. júla 2020, ktorým sa stanovuje konečný termín na predkladanie žiadostí o pomoc na súkromné skladovanie ovčieho a kozieho mäsa na základe vykonávacieho nariadenia (EÚ) 2020/595

16.7.2020   
               
               
                  SK
               
               
                  Úradný vestník Európskej únie
               
               
                  L 227/10
               
            
         VYKONÁVACIE NARIADENIE KOMISIE (EÚ) 2020/1029
         z 15. júla 2020,
         ktorým sa stanovuje konečný termín na predkladanie žiadostí o pomoc na súkromné skladovanie ovčieho a kozieho mäsa na základe vykonávacieho nariadenia (EÚ) 2020/595
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 18 ods. 2,
         keďže:
         
                     (1)
                  
                  
                     Pomoc na súkromné skladovanie poskytnutá na základe vykonávacieho nariadenia Komisie (EÚ) 2020/595 (2) mala priaznivý účinok na trh s ovčím a kozím mäsom.
                  
               
                     (2)
                  
                  
                     Vykonávacím nariadením Komisie (EÚ) 2020/1007 (3) boli na päť pracovných dní pozastavené žiadosti o pomoc na súkromné skladovanie.
                  
               
                     (3)
                  
                  
                     Preto by sa poskytovanie pomoci na súkromné skladovanie ovčieho a kozieho mäsa malo ukončiť a mal by sa stanoviť konečný termín na predkladanie žiadostí.
                  
               
                     (4)
                  
                  
                     V záujme právnej istoty by sa vykonávacie nariadenie (EÚ) 2020/595 malo zrušiť.
                  
               
                     (5)
                  
                  
                     S cieľom zabrániť špekuláciám by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Konečný termín na predkladanie žiadostí o pomoc na súkromné skladovanie ovčieho a kozieho mäsa na základe vykonávacieho nariadenia (EÚ) 2020/595 je 17. júl 2020.
         
         
            Článok 2
            Vykonávacie nariadenie (EÚ) 2020/595 sa zrušuje s účinnosťou od 17. júla 2020.
            Naďalej sa však uplatňuje v súvislosti so zmluvami uzatvorenými na základe uvedeného nariadenia pred dátumom nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2020
            
               
                  Za Komisiu
               
               
                  v mene predsedníčky
               
               Wolfgang BURTSCHER
               
                  generálny riaditeľ
               
               
                  Generálne riaditeľstvo pre poľnohospodárstvo a rozvoj vidieka
               
            
         
         
            (1)  Ú. v. EÚ L 347, 20.12.2013, s. 671.
         
            (2)  Vykonávacie nariadenie Komisie (EÚ) 2020/595 z 30. apríla 2020, ktorým sa poskytuje pomoc na súkromné skladovanie ovčieho a kozieho mäsa a vopred stanovuje výška pomoci (Ú. v. EÚ L 140, 4.5.2020, s. 21).
         
            (3)  Vykonávacie nariadenie Komisie (EÚ) 2020/1007 z 9. júla 2020 o pozastavení predkladania žiadostí o pomoc na súkromné skladovanie ovčieho a kozieho mäsa na základe vykonávacieho nariadenia (EÚ) 2020/595 (Ú. v. EÚ L 223, 10.7.2020, s. 3).